Клара Ханес
Поетът слага точка на написаното

Превод от испански: Рада Панчовска, —

chitanka.info

АЗ, СТРАННИЦА на любовта,

искам да целуна камъка на гроба му

и с целувката да се изпълня

с познанието, което времето

краде от дните ми.

Искам да целуна надгробието му

в причастие с въздух,

аз, която заобиколена

от онези диви зверове,

каквито са думите,

живея в самота

и в пустиня от лед,

очаквайки единствено предсмъртното причастяване:

чистата вода

на гласа на архангела,

който е моя храна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.